ROMÂNIA        





 



JUDEŢUL ALBA 


     


COMUNA SĂSCIORI 
  
   


PRIMAR         
PROIECT DE HOTĂRÂRE NR. 4/13.01.2025
Privind aprobarea Regulamentului de acordare și vânzare directă a materialului lemnos către populație


Morar Nicolae Florin, primarul comunei Săsciori, jud.Alba .  

                Luând în dezbatere :

             -referatul de aprobare al primarului comunei Săsciori nr. 05/13.01.2025;

             -raportul de specialitate nr. 6/13.01.2025 al compartimentului din cadrul aparatului de specialitate al primarului;

              -prevederile art.45 din HG 715/2017 pentru aprobarea Regulamentului de valorificare a masei lemnoase din fondul forestier proprietate publică;

              -prevederile art. 72 alin.1^2  din Legea 331/2024 - Codul Silvic din anul 2025;
              -prevederile art.129 al.l și al.2 lit.c din OUG 57/2019 privind Codul administrativ,cu modificările și completările ulterioare,
- raportul de avizare al comisiei de specialitate nr.1  - pentru agricultură, economico-financiară, amnajarea teritoriului și urbanism;
- raportul de avizare al comisiei de specialitate nr.2 – pentru activități social – culturale, culte, învățământ, sănătate și familie, muncă, protecție socială, protecție copii, tineret și sport;

- raportul de avizare al comisiei de specialitate nr.3 juridică și de disciplină, protecția mediului și turism; 
               În baza art. 139 al. l din OUG 57/2019 privind Codul administrativ,cu modificările și completările ulterioare,

HOTĂRĂȘTE:
             Art.1 Se aprobă Regulamentul de acordare și vânzare directă a materialului lemnos către populație ,conform anexei care face parte din prezenta hotărâre.

            Art.2 Cu aducerea la îndeplinire a prevederilor prezentei hotărâri se încredințează Primarul comunei Săsciori  și OS Sebeș R.A. .

           Art.3 Prezenta hotărâre se comunică:

           -Instituția Prefectului Județul Alba;

           -Primar;

           -OS Sebeș R.A. .

        Săsciori la 13.01.2025
               PRIMAR,

             Morar Nicolae Florin
ANEXĂ la HCL nr. ………..
REGULAMENT
DE ACORDARE Șl VÂNZARE DIRECTĂ A MATERIALUI LEMNOS CĂTRE 
POPULAȚIE
ART.1. 
1.1 Prevederile prezentului Regulament de acordare material lemnos către populație este întocmit având în vedere:
- Legea nr. 331/2024 - Codul silvic din anul 2025, cu modificările și completările ulterioare;
- Hotarârea nr. 715/2017 pentru aprobarea Regulamentului de valorificare a masei lemnoase [image: image1.jpg]


din 
fondul forestier proprietate publica, cu modificările și completările ulterioare ;
1.2. Prevederile prezentului regulament se aplică în vederea distribuirii cantității anuale maxime de material lemnos ce se poate vinde către populația Comunei Săsciori, pentru consumul propriu al persoanelor fizice.
1.3. Cantitatea maximă anuală de material lemnos ce se poate vinde către populația Comunei Săsciori se aprobă de către Consiliul Local la propunerea O.S Sebeș RA, iar prețul de vânzare va fi stabilit de către Consiliul Local prin hotărâre de consiliul local.
ART. 2. Identificarea persoanelor
2.I. Pot beneficia de cantitate de material lemnos pentru consumul propriu, persoanele fizice cu domiciliul în Comunei Săsciori sau care au în proprietate un imobil pe raza comunei Săsciori, care completează o cerere tip, pusă la dispoziție de Primăria Comunei Săsciori și îndeplinește criteriile de acordare.
Art. 3. Principiile care stau la baza prezentului Regulament
3.1. Principiul legalității-Principiul constituie regula fundamentală a dreptului în virtutea căruia toate organele statului, instituțiile, funcționarii, cetățenii, sunt obligați să respecte strict legile și celelalte acte normative ale organelor puterii și administrației de stat ce reglementează raporturile sociale la care participă.

3.2 Principiul subsidiarității- Care constă în exercitarea competențelor de către autoritatea administrației publice locale situată administrativ cel mai aproape de cetățean și care dispune de capacitatea administrativă necesară.
3.3 Principiul responsabilității autorităților administrației publice locale în raport cu competențele- Care impune obligativitatea realizării standardelor de calitate în furnizarea serviciilor publice și de utilitate publică.
3.4 Principiul transparenței -prin care autoritățile și instituțiile publice au obligația să își desfășoare activitatea într-o manieră deschisă față de public, în care accesul liber la informațiile de interes public este neîngrădit.
Art.4. Criterii de acordare a masei lemnoase pentru consumul propriu
Pot beneficia de cantitate de material lemnos pentru consumul propriu, persoanele fizice cu domiciliul în comuna Săsciori sau persoanel care au în proprietate un imobil pe raza Comuna Săsciori,   conform următoarelor criterii de acordare:
a. Domiciliul solicitantului să fie în Comuna Săsciori sau persoana care întocmește cererea să aibă în proprietate un imobil pe raza comunei Săsciori
b. Să nu figureze cu sume restante față de bugetul local;
c. Se poate depune o singură cerere / gospodărie / număr de casă. 
Art.5. Procedura de acordare a materialului lemnos pentru consumul propriu a persoanelor fizice cu domiciliul în Comuna Săsciori sau persoanelor care au în proprietate un imobil pe raza Comuna Săsciori
5.1 Materialul lemnos se poate acorda spre vânzare către populație, o singură data/an, dacă solicitantul îndeplinește criteriile de acordare, în limita cantității maxime de material lemnos stabilită de Consiliul local și O.S Sebeș RA
5.2 Cantitatea maximă ce poate fi acordată spre vânzare pentru persoanele care îndeplinesc [image: image3.jpg]


cumulativ criteriile de acordare, este de maxim 6 mc/gospodărie.
5.3 În cazul în care cererile depășesc posibilitatea de producție a O.S Sebeș RA, toate cererile se vor diminua prin aplicarea aceluiași procent, până la minim 4 mc. Dacă cererile depășesc posibilitatea procedurii de diminuare a cantității de masa lemnoasă, se va aplica metoda de selecție a ordinii depunerii cererilor.
5.4 Cantitatea de material ce se poate vinde către populație se valorifică prin vânzare directă, iar cumpărătorul acesteia nu are dreptul de comercializare,
5.5 Volumul de material lemnos rezultat din partizile puse în valoare și care poate fi valorificat prin vânzare directă se inventariază după contractarea serviciilor de exploatare sau dupa volumul rezultat din  APV (Act de punere in valoare).

5.6 Pentru aducerea la cunoștința populației comunei Săsciori, despre disponibilitatea materialului lemnos oferit la vânzare, locul și prețul de vânzare, vor fi publicate anunțuri pe site-ul și la avizierul Primăriei. Persoanele care intenționează să cumpere material lemnos, vor depune o cerere tipizată la sediul Primăriei Comunei Săsciori, str. Principală, nr. 363, comuna Săsciori, sat Săsciori, jud.Alba. Cererea tip (Anexa la prezentul Regulament) este pusă la dispoziție de Comuna Săsciori 
5.7 Termenul de depunere a cererilor este de maxim 45 zile calendaristice calculate de la data publicării anunțului.
5.8 Condițiile cumulative de acordare a materialului lemnos se stabilesc astfel:
a.Pe baza unei Cererii de solicitare a materialului lemnos pentru  consumul propriu a persoanelor fizice cu domiciliul în Comuna Săsciori sau persoanelor care au în proprietate un imobil pe raza Comuna Săsciori. 
b.Pe baza avizării de către Compartimentul Taxe si impozite a Cererii de solicitare a materialului lemnos pentru  consumul propriu a persoanelor fizice cu domiciliul în Comuna Săsciori sau care dețin în proprietate un imobil pe raza comunei Săsciori, din care reiese ca persoana care solicită și celelalte persoane care figurează la același număr de casă,  nu figurează cu sume restante față de bugetul local;
5.9 În termen de maxim 15 zile de la expirarea termenului de depunere, cererile vor fi centralizate și analizate de către Primăria comunei Săsciori pentru analiză și verificare a respectării condițiilor de acordare a materialului lemnos.
5.10 Cererile vor fi analizate și verificate pentru respectarea condițiilor de acordare a materialului lemnos.
5.11 Cererile vor fi aprobate de către Primarul Comunei Săsciori tinând cont de lista cererilor eligibile și volumul de masa lemnoasă disponibil comunicat de OS Sebeș R.A. 
5.12 În baza listei de cereri aprobate , Primăria comunei Săsciori va contacta semnatarii cererilor care au îndeplinit criteriile de acordare, la numărul de telefon menționat în cerere, în vederea achitării și ridicării materialului lemnos. In cazul în care, materialul lemnos nu a fost achitat , preluat/ ridicat de către solicitant, cererea se anulează.
5.13 Materialul lemnos se vinde din faza fasonat la cioată, exploatat la drum auto sau exploatat si transportat la domiciliul solicitantului sau la adresa imobilului deținut.
5.14 La solicitarea semnatarilor cererilor aprobate la faza fasonat la cioată sau exploatat la drum auto, aceștia au obligația să își asigure cu forțe proprii, transportul și încărcarea/descărcarea materialului lemnos și să participe la curățirea parchetului.
5.15 Materialul lemnos se va livra pe perioada anului în curs.

5.16 Comunicarea către persoanele care au depus cererile în termenul prevăzut în prezentul Regulament, dar care nu îndeplinesc criteriile de acordare a materialul lemnos va fi efectuată prin afisarea listelor cu cererile eligibile la avizierul Primariei Comunei Săsciori. 
5.17 În cazul în care, după expirarea termenului de depunere a cererilor nu există solicitări, sau volumul solicitat este sub nivelul volumului disponibil, volumul excedentar se poate valorifica altor solicitanți cu respectarea criteriilor de acordare. In acest caz, se va publica un nou anunț, Termenele de depunere a cererilor și efectuarea transportului vor fi aceleași. Dacă în urma parcurgerii celor două proceduri, va rămâne volum disponibil, acesta se va valorifica în condițiile Regulamentului de valorificare a masei lemnoase din fondul forestier proprietate publică.
Art. 7. Modalități și rezolvare a litigiilor.
7.1 Petițiile se vor depune de petenți la Primăria Comunei Săsciori.[image: image5.jpg]



        7.2 Rezolvarea litigiilor și plângerilor se va realiza de către instituția la care a fost depusă petiția. 
        Art. 8. Dispoziții finale
8.1. Cererea tip (anexa la prezentul regulament) se va depune la Primăria Comunei Săsciori.
8.2 Prezentul regulament se completează cu prevederile HG 715/2017 pentru aprobarea [image: image6.jpg]


Regulamentului de valorificare a masei lemnoase din fondul forestier proprietate publică, cu modificările și completările ulterioare.[image: image7.jpg]




Săsciori la
               PREȘEDINTE ȘEDINȚĂ                                                          CONTRASEMNEAZĂ

                      




       SECRETAR GENERAL  

PRIMĂRIA SĂSCIORI 
NR. ______ DIN ______________ 






CERERE 

Subsemnatul ________________________________________, domiciliat în______________                    __ 

strada ________________________________, nr. ______, județul __         __ identificat cu CI/BI               Seria ______ nr.  __________ ,  CNP ____________________________, vă rog prin prezenta să-mi aprobați cantitatea de ____    __ mc lemn de foc. 

Valorificarea materialului lemnos va fi asigurat astfel: 
· Fasonat la cioată

· Masa lemnoasă exploatată la drum auto

· Masa lemnoasă exploatată și transportată la domiciliul solicitantului
Declar pe propria răspundere că masa lemnoasă solicitată conform cererii va fi utilizată strict în scop personal și nu va fi înstrăinată. 
Telefon ________________________ Semnătura Data______________________ 

VIZĂ , compartiment impozite și taxe locale _______                                                                                       _______ 
Atașez la prezenta cerere Copie CI.
NOTĂ!!! Ridicarea / Livrarea lemnului se face doar în baza programării telefonice făcute de către reprezentanții Primăriei Comunei Săsciori 

	SUNT DE ACORD
	Primăria Comunei Săsciori să prelucreze  datele cu  caracter personal prezentate din acest document

	NU SUNT DE ACORD*
	


ROMÂNIA

JUDEŢUL ALBA

COMUNA SĂSCIORI 

PRIMAR

Nr. 5/ 13.01.2025
REFERAT DE APROBARE
Privind aprobarea Regulamentului de acordare și vânzare directă a materialului lemnos către populație

Domnilor consilieri,

                 Luând în dezbatere:

-raportul de specialitate nr.920/15.02.2023 al compartimentului din cadrul aparatului de specialitate al primarului ;

              -prevederile art.45 din HG 715/2017 pentru aprobarea Regulamentului de valorificare a masei lemnoase din fondul forestier proprietate publică;

              -prevederile art. 72 alin.1^2  din Legea 331/2024 - Codul Silvic din anul 2025;
              -prevederile art.129 al.l și al.2 lit.c din OUG 57/2019 privind Codul administrativ,cu modificările și completările ulterioare,

               În baza art. 139 al. l din OUG 57/2019 privind Codul administrativ,cu modificările și completările ulterioare ;


Ținând cont de necesitatea instituirii unui regulament pe baza căruia să se acorde materialul lemnos către populația comunei Săsciori, în conformitate cu prevederile legale și cu posibilitățile amenajamentului silvic  am inițiat un Proiect de Hotărâre în acest sens pe care îl propun să se dezbată în cadrul ședinței consiliului local din luna martie .
PRIMAR

Morar Nicolae Florin
ROMÂNIA

JUDEŢUL ALBA

COMUNA SĂSCIORI
Nr. . 6/ 13.01.2025

Raport de specialitate
Privind aprobarea Regulamentului de acordare și vânzare directă a materialului lemnos către populație

Conform art. 129, alin. (1) din Ordonanța de Urgență a Guvernului nr. 57/2019 privind Codul Administrativ 

”(1) Consiliul local are initiativa si hotaraste, in conditiile legii, in toate problemele de interes local, cu exceptia celor care sunt date prin lege in competenta altor autoritati ale administratiei publice locale sau centrale.”

Având în vedere :


-prevederile art.45 din HG 715/2017 pentru aprobarea Regulamentului de valorificare a masei lemnoase din fondul forestier proprietate publică;

              -prevederile art. 72 alin.1^2  din Legea 331/2024 - Codul Silvic din anul 2025;
              -prevederile art.129 al.l și al.2 lit.c din OUG 57/2019 privind Codul administrativ,cu modificările și completările ulterioare,

               În baza art. 139 al. l din OUG 57/2019 privind Codul administrativ,cu modificările și completările ulterioare ;
               Ținând cont de necesitatea instituirii unui regulament pe baza căruia să se acorde materialul lemnos către populația comunei Săsciori, în conformitate cu prevederile legale și cu posibilitățile amenajamentului silvic propun domnule primar inițierea unui Proiect de Hotărâre în acest sens care să se dezbată în cadrul ședinței consiliului local din luna martie .

Consilier I
Fridrich Oana Alexandra[image: image8.jpg]



